
90                                                  DR 31.7.2018                                                                         

 

 

Tuan Lim Guan Eng: Tadi sebut tentang World Bank. World Bank juga telah jumpa 
sama saya dan mereka pun juga telah buat kenyataan bahawa mereka sokong ketelusan 
yang ditunjukkan oleh kerajaan baharu. Mereka yakin bahawa ketelusan ini adalah sesuatu 
perkara yang baik dan bahawa kita mampu untuk menanganinya. 

Tadi Yang Berhormat telah sebut bahawa kalau kita lihat apa laporan yang dibuat, 
bahawa kerajaan lama mampu membuat bayaran- ya, mampu membuat bayaran dengan 
adanya GST, mampu. Itulah sebabnya GST dilaksanakan kerana dengan RM44 bilion ini, 
mereka barulah boleh dapat membayar hutang dan juga menanggung faedah yang 
dikenakan. Kita telah buktikan tanpa GST, Malaysia tidak bankrap. Kalau tanpa GST di bawah 
Barisan Nasional pasti 100 peratus akan jadi bankrap... [Tepuk] Itu perbezaannya. 

Yang Berhormat Timbalan Yang di-Pertua, saya telah bercakap panjang lebar. 
Bercakap panjang lebar tentang perkara ini. Akan tetapi, kalau masih dalam in a process of 
denial, apa yang saya boleh buat. Biarlah Barisan Nasional terus dalam denial tidak apa. Kita 
yakin bahawa UMNO, MCA, MIC- kita yakin jadi pembangkang selama-lamanya. 

Yang Berhormat Timbalan Yang di-Pertua, saya hendak rujuk kepada prestasi. 
Tentang GST dan SST Yang Berhormat Timbalan Yang di-Pertua, saya tidak akan bercadang 
untuk menjawab kerana Yang Berhormat Timbalan Menteri Kewangan telah pun 
membentangkan lima rang undang-undang dan kita akan berdebat secara panjang lebar 
dalam perkara ini kerana saya akan berikan jawapan ataupun penjelasan apabila kita 
bahaskan rang undang-undang ini. 

Saya juga... 

Brig. Jen. Khairy Jamaluddin Abu Bakar [Rembau]: Yang Berhormat Menteri, 
saya... 

Timbalan Yang di-Pertua [Tuan Nga Kor Ming]: Yang Berhormat Rembau. 

Brig. Jen. Khairy Jamaluddin Abu Bakar [Rembau]: Sebelum pembentangan 
untuk bacaan kedua pemansuhan Rang Undang-undang GST dan pengenalan semula Rang 
Undang-undang SST. Saya hendak tanya satu soalan sahaja tidak apa kita tunggu 
perbahasan untuk dibuat secara menyeluruh pada minggu depan. 

Akan tetapi, cuma saya hendak tanya Yang Berhormat Menteri Kewangan sama 
ada pihak Menteri Kewangan dan juga custom telah buat simulasi pada kadar apa GST boleh 
ditetapkan dan juga barang-barang pengecualian dapat ditambah untuk mendapat outcome 
yang sama seperti SST. 

Adakah dibuat simulasi tersebut ataupun tidak? Terima kasih. 

Tuan Lim Guan Eng: Terima kasih, Yang Berhormat Rembau. Tidak, kita tidak buat 
simulasi kerana janji Pakatan Harapan ialah untuk memansuhkan GST. So, sekiranya buat 
simulasi ini macam ada udang di sebalik batulah, bahawa kita masih mahu mengekalkan 
GST. 

Akan tetapi, saya ingin ambil kesempatan di sini untuk tanya pihak pembangkang 
bahawa pihak pembangkang setuju bahawa SST menggantikan GST kerana telah bangkit 
bahawa kemungkinan kerana pembangkang masih menguasai Senate. Adakah Senate akan 
diarahkan untuk menolak SST di peringkat Senat? Ini perkara penting kerana sekiranya kita 
tidak sempat laksanakannya pada 1 September, kita mungkin akan berada dalam defisit. Itu 
dari segi current balance.  

Itulah sebabnya, ini perkara penting kerana akan menjejaskan penarafan oleh 
pelbagai agensi seperti Moody’s and Standard &amp; Poor’s. So, kita harap perkara ini- mandat 
demokrasi bolehlah dihormati kerana rakyat telah membuat keputusan bahawa mereka mahu 
satu perubahan. Mahu kerajaan baharu untuk memerintah Malaysia. Apabila kita 
memperkenalkan atau pihak kami memperkenalkan rang undang-undang baru, dasar baru, 
ia harus dihormati mengikut lunas demokrasi. 

 



Tuan Lim Guan Eng: Tadi sebut tentang World Bank. World Bank juga telah jumpa sama saya dan mereka pun juga telah buat kenyataan bahawa mereka sokong ketelusan yang ditunjukkan oleh kerajaan baharu. Mereka yakin bahawa ketelusan ini adalah sesuatu perkara yang baik dan bahawa kita mampu untuk menanganinya. Tadi Yang Berhormat telah sebut bahawa kalau kita lihat apa laporan yang dibuat, bahawa kerajaan lama mampu membuat bayaran- ya, mampu membuat bayaran dengan adanya GST, mampu. Itulah sebabnya GST dilaksanakan kerana dengan RM44 bilion ini, mereka barulah boleh dapat membayar hutang dan juga menanggung faedah yang dikenakan. Kita telah buktikan tanpa GST, Malaysia tidak bankrap. Kalau tanpa GST di bawah Barisan Nasional pasti 100 peratus akan jadi bankrap... [Tepuk] Itu perbezaannya. Yang Berhormat Timbalan Yang di-Pertua, saya telah bercakap panjang lebar. Bercakap panjang lebar tentang perkara ini. Akan tetapi, kalau masih dalam in a process of denial, apa yang saya boleh buat. Biarlah Barisan Nasional terus dalam denial tidak apa. Kita yakin bahawa UMNO, MCA, MIC- kita yakin jadi pembangkang selama-lamanya. Yang Berhormat Timbalan Yang di-Pertua, saya hendak rujuk kepada prestasi. Tentang GST dan SST Yang Berhormat Timbalan Yang di-Pertua, saya tidak akan bercadang untuk menjawab kerana Yang Berhormat Timbalan Menteri Kewangan telah pun membentangkan lima rang undang-undang dan kita akan berdebat secara panjang lebar dalam perkara ini kerana saya akan berikan jawapan ataupun penjelasan apabila kita bahaskan rang undang-undang ini. Saya juga... Brig. Jen. Khairy Jamaluddin Abu Bakar [Rembau]: Yang Berhormat Menteri, saya... Timbalan Yang di-Pertua [Tuan Nga Kor Ming]: Yang Berhormat Rembau. Brig. Jen. Khairy Jamaluddin Abu Bakar [Rembau]: Sebelum pembentangan untuk bacaan kedua pemansuhan Rang Undang-undang GST dan pengenalan semula Rang Undang-undang SST. Saya hendak tanya satu soalan sahaja tidak apa kita tunggu perbahasan untuk dibuat secara menyeluruh pada minggu depan. Akan tetapi, cuma saya hendak tanya Yang Berhormat Menteri Kewangan sama ada pihak Menteri Kewangan dan juga custom telah buat simulasi pada kadar apa GST boleh ditetapkan dan juga barang-barang pengecualian dapat ditambah untuk mendapat outcome yang sama seperti SST. Adakah dibuat simulasi tersebut ataupun tidak? Terima kasih. Tuan Lim Guan Eng: Terima kasih, Yang Berhormat Rembau. Tidak, kita tidak buat simulasi kerana janji Pakatan Harapan ialah untuk memansuhkan GST. So, sekiranya buat simulasi ini macam ada udang di sebalik batulah, bahawa kita masih mahu mengekalkan GST. Akan tetapi, saya ingin ambil kesempatan di sini untuk tanya pihak pembangkang bahawa pihak pembangkang setuju bahawa SST menggantikan GST kerana telah bangkit bahawa kemungkinan kerana pembangkang masih menguasai Senate. Adakah Senate akan diarahkan untuk menolak SST di peringkat Senat? Ini perkara penting kerana sekiranya kita tidak sempat laksanakannya pada 1 September, kita mungkin akan berada dalam defisit. Itu dari segi current balance. Itulah sebabnya, ini perkara penting kerana akan menjejaskan penarafan oleh pelbagai agensi seperti Moody's and Standard & Poor's. So, kita harap perkara ini- mandat demokrasi bolehlah dihormati kerana rakyat telah membuat keputusan bahawa mereka mahu satu perubahan. Mahu kerajaan baharu untuk memerintah Malaysia. Apabila kita memperkenalkan atau pihak kami memperkenalkan rang undang-undang baru, dasar baru, ia harus dihormati mengikut lunas demokrasi.